ཐེ་ལན་ཌའི་འགྲོ་བ་མིའི་ཐོབ་ཐང་ཁྲིམས་རྩོད་པ་སྐུ་ཞབས་ཨ་ནོ་ནཱམ་པཱ་ལགས་ཀྱིས་ཐེ་ལན་ཌིའི་རྒྱལ་ཁྲིམས་ནང་ཉེས་ཆད་རིང་ཤོས་ལོ་ངོ་༥༠ལས་ལྷག་ཁྲིམས་ཐག་གཅོད་མི་ཆོགཅེས་འཁོད་ཡོད་པ་དང་།ངས་བསམ་ན་སྐུ་ཞབས་པཱར་བེ་ཊིའི་ངོ་དེབ་སྟེང་རྒྱལ་པོར་སྐྱོན་བརྗོད་བྱས་པ་མིན་པར།ཐེ་ལན་ཌིའི་ཁྲིམས་ཁང་གིས་ཁྲིམས་འགལ་གྱི་ཐག་གཅོད་ཅིག་བྱས་ཡོད་པར་མཐོང་གི་འདུག་ཅེས་བརྗོད་ཡོད།སྐུ་ཞབས་པཱར་བེ་ཊི་ཡིས་ཡང་སྙིང་ཅི་ཞིག་ངོ་དེབ་སྟེང་བྲིས་ཡོད་པ་སུ་ལའང་ཁ་གསལ་བཤད་རྒྱུ་མེད།འོན་ཀྱང་།ཧྥ་རན་སིའི་གསར་ཁང་གིས་སྐུ་ཞབས་ཁོས་ཉེ་ཆར་ཐེ་ལན་ཌིའི་མི་མང་ལ་རྒྱལ་པོ་སྒྲིག་ཁྲིམས་ཀྱི་ས་མཚམས་ལས་བརྒལ་ཡོད་པའི་སྐུལ་སློང་བྱས་ཡོད་སྐོར་བཀོད་འདུག